type: legislation

jurisdiction: Hungary

text:
2/2014. (XII. 31.) MBFH utasítása a pénzkezelés szabályairól.
A jogalkotásról szóló 2010. évi törvény 23. § (4) bekezdés c) pontjában meghatározott jogkörömben eljárva az alábbi utasítást
adom ki:
1. A számvitelről szóló 2000. évi C. törvény 14. § (3)–(5) bekezdése alapján, a Magyar Bányászati és Földtani Hivatal
(a  továbbiakban: Hivatal) kialakította és írásba foglalta számviteli politikáját, amely részét képező pénzkezelési
szabályzatot az utasítás melléklete tartalmazza.
2. A pénzkezelési szabályzat főbb irányainak meghatározásáért, elkészítéséért, valamint annak végrehajtásáért a Hivatal
elnöke a felelős, a Gazdasági Főosztály vezetőjének szakmai bevonása mellett.
3. Az utasítás hatálya kiterjed a Hivatal és a hozzá rendelt, önállóan működő Magyar Földtani és Geofizikai Intézet
(a továbbiakban: Intézet) teljes körű pénzforgalmára.
4. A Hivatal elnöke, valamint az Intézet igazgatója köteles gondoskodni az utasítás rendelkezéseinek megismertetéséről
az annak alkalmazására köteles személyek körében, illetve a megismerés tényének hitelt érdemlő dokumentálásáról.
5. Ez az utasítás a közzétételét követő napon lép hatályba.
6. Hatályát veszti a pénzkezelés szabályairól szóló 14/2013. (XII. 31.) MBFH utasítás.
Jászai Sándor s. k.,
 elnök


text:
84/2008. (HK 18.) HM FLÜ intézkedése a MISTRAL FEGYVERRENDSZER MISTRAL VEZETÉSI RENDSZER X-TERMINÁL Műszaki leírás, üzemeltetési utasítás és illusztrált alkatrészjegyzék TPA23-101-002-0 1132572B00 című főnökségi kiadvány hatályba léptetéséről.
A honvédelemről és a Magyar Honvédségről szóló
2004. évi CV. törvény 110. § (2) bekezdésében, valamint a
szolgálati könyvek és a főnökségi kiadványok kiadásának
rendjéről szóló 93/2006. (HIK 18.) HM utasítás 4. § (1) bekezdése alapján a „MISTRAL FEGYVERRENDSZER
MISTRAL VEZETÉSI RENDSZER X-TERMINÁL Műszaki
leírás, üzemeltetési utasítás és illusztrált alkatrészjegyzék
TPA23-101-002-0 1132572B00” című főnökségi kiadvány hatályba léptetéséről az alábbi
intézkedést adom ki: 1. Az intézkedés hatálya a Magyar Honvédség MISTRAL technikai eszközöket üzemeltető, hitelesítő és javító
szervezeteire terjed ki.
2. A „MISTRAL FEGYVERRENDSZER MISTRAL VEZETÉSI RENDSZER X-TERMINÁL Műszaki leírás, üzemeltetési utasítás és illusztrált alkatrészjegyzék
TPA23-101-002-0 1132572B00” című főnökségi kiadványt ezen intézkedés mellékleteként felhasználásra kiadom.
3. A kiadványt a MISTRAL fegyverrendszert alkalmazó, üzemeltető, javító és hitelesítő katonai szervezetek
mérnöki, technikusi, kezelői és karbantartói állománya
részleteiben, a logisztikai szakbeosztást ellátó állomány a
beosztása ellátásához szükséges mértékben ismerje meg.
4. Az intézkedés a közzététel napján, a főnökségi kiadvány pedig kiadásakor lép hatályba.
Dr. Horváth József dandártábornok s. k.,
HM FLÜ vezérigazgató


text:
5/2016. (XII. 29.) MBFH utasítása az eszközök és források értékelési szabályzatáról.
A jogalkotásról szóló 2010. évi CXXX. törvény 23. § (4) bekezdés c) pontjában meghatározott jogkörömben eljárva az alábbi
utasítást adom ki:
1. Az eszközök és források értékelési szabályzata (a továbbiakban: szabályzat) elkészítésének célja, hogy a számvitelről
szóló 2000. évi C. törvény, valamint az államháztartás szervezetei beszámolási és könyvvezetési kötelezettségének
sajátosságairól szóló 4/2013. (I. 11.) Korm. rendeletben rögzített előírások alapján meghatározásra kerüljenek azok
az  értékelési elvek, módszerek, amelyekkel a Magyar Bányászati és Földtani Hivatal (a továbbiakban: Hivatal)
eszközeinek és forrásainak mérlegértékét megállapítja. Az eszközök és források értékelési szabályzatát az  utasítás
melléklete1 tartalmazza.
2. A szabályzat főbb irányainak meghatározásáért, elkészítéséért, valamint annak végrehajtásáért a Hivatal elnöke
a felelős, a Hivatal gazdasági vezetője szakmai ismereteinek bevonása mellett.
3. A szabályzat hatálya kiterjed a Hivatal és a Magyar Földtani és Geofizikai Intézet (a továbbiakban: Intézet) teljes körű
vagyongazdálkodására.
4. A Hivatal elnöke és az Intézet Igazgatója köteles gondoskodni a szabályzat rendelkezéseinek megismertetéséről
az annak alkalmazására köteles személyekkel és a megismerés tényének hitelt érdemlő dokumentálásáról.
5. Ez az utasítás a közzétételét követő napon lép hatályba.
6. Hatályát veszti az eszközök és források értékelési szabályzatáról szóló 4/2014. (XII. 31.) MBFH utasítás.
Zelei Gábor s. k.,
 elnökhelyettes


text:
291/2012. (X. 31.) KE határozata kitüntetés adományozásáról.
Az Alaptörvény 9. cikk (4) bekezdés f) pontja, továbbá a Magyarország címerének és zászlajának használatáról, valamint állami
kitüntetéseiről szóló 2011. évi CCII. törvény 18. § (1) bekezdése alapján – a miniszterelnök előterjesztésére –
a felvidéki magyar közösség és a fiatal generációk nemzeti öntudatának erősítése érdekében végzett, a magyar
nemzetet szolgáló áldozatos tevékenysége, példaértékű életútja elismeréseként dr. Tamás Aladárné részére a
MAGYAR BECSÜLET REND kitüntetést adományozom. Budapest, 2012. október 18.
Áder János s. k.,
köztársasági elnök


text:
20/2013. (X. 2.) MNB rendelete a „FIFA Világbajnokság Brazília, 2014” ezüst emlékérme kibocsátásáról.
A Magyar Nemzeti Bankról szóló 2013. évi CXXXIX. törvény 171.  § (1)  bekezdés d)  pontjában foglalt felhatalmazás alapján,
a  Magyar Nemzeti Bankról szóló 2013. évi CXXXIX. törvény 4.  § (2)  bekezdésében meghatározott feladatkörömben eljárva
a következőket rendelem el:
1. § (1) A Magyar Nemzeti Bank – a  2014-ben, Brazíliában megrendezésre kerülő FIFA Világbajnokság alkalmából – „FIFA
Világbajnokság Brazília, 2014” megnevezéssel 3000 forintos címletű ezüst emlékérmét bocsát ki.
(2) A kibocsátás időpontja: 2013. október 4. 2. § (1) Az emlékérme 925 ezrelék finomságú ezüstből készült, súlya 12,5 gramm, átmérője 30 mm, széle recézett.
 (2) Az emlékérme előlapján középen, négy egymás alatti vízszintes sorban a  „MAGYARORSZÁG” felirat, a  „3000”
értékjelzés, a „FORINT” felirat, valamint a „BP.” verdejel és mellette a „2013” verési évszám olvasható. A  háttérben
egy sematikus földgömb és egy futball-labda egymásra rajzolt mintázatának ábrázolása látható. Az  emlékérme
előlapjának képét az 1. melléklet tartalmazza.
(3) Az emlékérme hátlapjának szélén, köriratban a  „FIFA VILÁGBAJNOKSÁG BRAZÍLIA 2014” felirat olvasható. A  bal
oldali mezőben egy labdát vezető, lendületes mozgású futballjátékos ábrázolása látható. Az  emlékérme jobb
oldalán, negyedkörívvel lehatárolt mezőben, középen a  FIFA Világbajnokság hivatalos emblémájának ábrázolása
látható. A negyedkörívvel lehatárolt mezőben, lent Bohus Áron tervezőművész mesterjegye látható. Az emlékérme
hátlapjának képét a 2. melléklet tartalmazza.
3. § Az emlékérméből 5000 darab készíthető különleges – ún. proof – technológiával.
4. § Ez a rendelet 2013. október 4-én lép hatályba.
Dr. Matolcsy György s. k.,
 a Magyar Nemzeti Bank elnöke